Ander Barinaga-Rementeria

Ander Barinaga-Rementeria Arano (Begoña, Bilbo, ) euskal aktorea eta ekoizlea da.

 Biografia 
Begoñan jaio zen, Bilbon. Oso gazte hasi zen antzerkian. Hainbat antzerki-eskolatan trebatu zen.

Ikus-entzunezko komunikazioan lizentziatu zen Euskal Herriko Unibertsitatean (UPV/EHU), Multimedia Ekoizpenean eta Errealizazioan espezializatuta. Ondoren, zinema-industriaren kudeaketari buruzko masterra egin zuen Madrilgo Carlos III.a Unibertsitatean.

Eufrasia: Capital Teatral antzerki-taldeko kidea izan zen. ETBko Goenkale telebista-seriean parte hartu zuen.

2008an Buero Vallejo Saria jaso zuen Euskal Herriko aktore onenarentzat, Vivir es primero lanagatik, Txema Pérezek eta Alicia Gómezek zuzenduta.

ICAAtik igaro ondoren, BowfingerInternational Pictures [Amiguetes Enterprises] produkzio-etxean hasi zen lanean, eta ekoizpen exekutiboko laguntzaile gisa aritu da estatuko hamar film luze baino gehiagotan eta nazioarteko koprodukzioetan.

Antzerki-, zine- eta ekoizpen-irakasle gisa aritu da hainbat eskolatan, besteak beste, Euskal Herriko Zine Eskolan. Ikus-entzunezko produkzioen egituraketan espezializatua, 2018an Galapan sortu zuen Iñigo Zuberorekin batera.

2020an Ander Barinaga-Rementeria eta Iñigo Zuberok Galapan produkzio-etxea sortu zuten eta film laburrak sortu dituzte Eneko eta Ander Sagardoy anaiek sortutako Sumendi Filmak ekoiztetxearekin batera, Maider Oleagak zuzendutako Kinka film laburra errodatu zuten urte amaieran. Proiektu horretaz gain, elkarlanean ekoiztutako Aitor Gametxo zinemagilearen Berak Baleki laburra ere sortu zuten. Eta geroago Maider Oleagak zuzendutako Irrits film laburra ere bai.

Gaur egun, Irusoin enpresarentzat ekoizle exekutibo gisa egiten du lan.

 Lanak 
 Antzerkia 
 El jardín de los cerezos  Anton Txekhov, 2011, Campos Elíseos antzokia,  Ánima Eskola, zuz. Marina Shimanskaya
 Un sombrero de paja de Italia de Eugène Labiche, 2010, Campos Elíseos antzokia, Ánima Eskola
 Los árboles mueren de pie de Alejandro Casona, 2010, Campos Elíseos antzokia, Ánima Eskola
 Un sombrero de paja de Italia  Eugene Labiche, 2010, Campos Elíseos antzokia, Ánima Eskola
 M'hijo el dotor de Florencio Sánchez, 2010, Campos Elíseos antzokia, Ánima Eskola
 ¡Aquí no paga nadie!  Dario Fo,  (Artebi, 2009)
 Vivir será primero, 2008, Zuz,. Txema Pérez y Alicia Gómez - Euskal aktore onenaren "Buero" saria 2008.
 Ni más ni menos (Artebi, 2007)

 Telebista 
 Goenkale (2011-2012)

 Zinema 
 Nina. 2024 - Produkzioa
 Suro 2022 () - Produkzioa Irusoin-ekin,
 Padre no hay más que uno, (zuz. Santiago Segura, 2019)
 ¿Qué te juegas?, (zuz. Inés de León, 2019)
 Ola de crímenes, (zuz. Gracia Querejeta, 2018)
 'Berak baleki' (Aitor Gametxoren film laburra, 2021) - Produkzioa
 Harria eta Bidea, 2021
 Oreina (Koldo Almandoz, 2018)
 Solo se vive una vez. 2017.
 Rendezvous (Guillermo Julián eta Román Santiago Pidre, 2016) - Produkzioa
 Txarriboda (Javier Rebollo eta Alvar Gordejuela, 2015)
 Gosea (zuz. Itziar Cantero, 2013)
 Ateak (2015).  Hi eta Hire Munduak bideo-lehiaketako saria,

 Sariak 
2008: Gizonezko aktore onenaren Buero Vallejo saria "Vivir será primero" antzezlanarengatik
 2012: Hi eta Hire Munduak bideo-lehiaketako saria  'Ateak' lana suertatu da hirugarren lehiaketa honetako garaile. Ikasgeletan horren ohikoa den gertaera kontatzen du, bere gelaren bila, beste ate bat nahastuta zabaldu eta lotsatuta, barkamena eskatu eta alde egiten duten lagun horiena. Lanaren kalitatea eta ideiaren originaltasuna saritu nahi izan ditu epaimahaiak.  Jone Aurtenetxe ere aritu zen bideoa  sortzen.

 Erreferentziak 

 Kanpo estekak 

 Mahatsorriak III. Hi eta Hire Munduak bideo lehiaketako irabazleen artean  Uriola.eus
 Ander Barinaga-Rementeria iMDB datu basean

Kategoria:Bilbotarrak
Kategoria:Bizkaiko aktoreak
Kategoria:Euskal Herriko zinema ekoizleak
Kategoria:Ánima Eskolako ikasleak
Kategoria:Mahatsorriak